
Nr. TMI 2023- 000743/24.05.2023
RAPORT DE SPECIALITATE

privind actualizarea documentaţiei tehnico-economice și a indicatorilor tehnico-economici aferenți obiectivului de investiţie din cadrul proiectului „Creșterea eficienței energetice prin reabilitare termică construcții și instalații la Colegiul Tehnic “Henri Coandă” - faza D.A.L.I.   
în conformitate cu prevederile ghidului solicitantului PNRR 2020-2026, C5 -Valul renovării și a modificărilor legislative

Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind actualizarea documentaţiei tehnico-economice și a indicatorilor tehnico-economici aferenți obiectivului de investiţie din cadrul proiectului „Creșterea eficienței energetice prin reabilitare termică construcții și instalații la Colegiul Tehnic “Henri Coandă” faza D.A.L.I., în conformitate cu prevederile ghidului solicitantului PNRR, C5- Valul Renovării și a modificărilor legislative
Facem următoarele precizări:
Prin HCL nr. 326 din 14.06.2019 a fost aprobată documentația tehnico - economică nr. 2613/2017, faza D.A.L.I., elaborată în baza H.G. nr. 907/29.11.2016 - actualizată de către prestatorul serviciilor de proiectare și asistență tehnică din partea proiectantului - SC Bau Proiect SRL.  Prin Hotărârea Consiliului Local nr. 402/04.11.2021 s-a actualizat documentaţia tehnico-economică - faza D.A.L.I. și indicatorii tehnico - economici pentru obiectivul de investiție publică „Creşterea eficienţei energetice prin reabilitare termică construcții și instalații la Colegiul Tehnic Henri Coandă” și a cheltuielilor legate de proiect în vederea accesării fondurilor nerambursabile din Fondul de Mediu.
În vederea semnării contractului de finanțare, a fost  aprobată Hotărârea Consiliului Local nr.102/06.04.2022 privind aprobarea depunerii  proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, pentru a accesa fondurile europene nerambursabile prin PNRR în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice. Prin Hotărârea nr. 608/13.12.2022 s-a aprobat modificarea Hotărârii Consiliului Local nr. 102/06.04.2022 privind aprobarea depunerii  proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice.
Obiectivul principal al proiectului îl reprezintă creșterea eficienței energetice a cinci corpuri de clădire amplasate în incinta Colegiul Tehnic Henri Coandă“: clădire colegiu și laboratoare, internat, atelier, cantina și sala de sport. Lucrările de intervenţie cuprinse în proiect care determină diminuarea consumurilor energetice și lucrările conexe care contribuie la implementarea proiectului cuprind: reabilitarea termică a elementelor de anvelopă a clădirilor, reabilitarea termică a sistemului de încălzire și a sistemului de furnizare a apei calde de consum, înlocuirea corpurilor de iluminat cu corpuri de iluminat de eficienţă energetică ridicată şi durată mare de viaţă, utilizarea surselor regenerabile de energie pentru asigurarea necesarului de energie a clădirii precum și lucrări conexe care contribuie la implementarea proiectului. 

Având în vedere creșterea costurilor materialelor în construcții precum și evoluția ratei inflației ulterior aprobării documentației tehnico-economice, actualizarea manoperei (ca urmare a creșterii salariului minim în construcții de la 3000 lei la 4000 lei), potrivit actualizării Devizului general, rezultă o valoare de 33.472.508,33 lei (inclusiv TVA), din care C+M în valoare totală de 27.034.896,00 lei (inclusiv TVA); total cheltuieli eligibile 19.711.713,10 lei (inclusiv TVA) și cheltuieli neeligibile 13.760.795,23 lei (inclusiv TVA). DALI a fost actualizată și în conformitate cu prevederile ghidului solicitantului-PNRR, C 5-Valul Renovării și criteriul DNSH – „Do no Significant Harm”. Potrivit Ordinului pentru aprobarea Ghidului specific privind regulile și condițiile aplicabile finanțării din fondurile europene aferente PNRR, C5 - Valul renovării, beneficiarii au obligația de a prezenta după semnarea contractului de finanțare, dar nu mai târziu de 3 luni de la data intrării în vigoare a contractului de finanțare, să transmită documentația tehnico-economică actualizată dacă a fost elaborată în baza unui contract de proiectare existent înainte de 2020 și hotărârea de consiliu local de aprobare a indicatorilor tehnico-economici actualizați.

Documentația a fost actualizată în vederea conformării cu cerințele din Ghidul specific privind regulile și condițiile finanțării din fondurile europene aferente PNRR/2022/C5/2/B/2.1/1, coroborate cu cererea de finanțare nr. C5-B2.1.a-244/13.12.2022. Astfel, s-au actualizat prețurile cu evoluția prețurilor pentru materialele manoperei în contrucții (salariu minim în construcții în noiembrie 2021 era de 3000 lei, iar în ianuarie 2023 valoarea salariului minim în construcții este de 4000 lei), precum și cu creșterea inflației (indicele inflației între noiembrie 2021 și ianuarie 2023 este de 117,60%). De asemenea, au fost introduse măsuri suplimentare precum amplasarea de panouri fotovoltaice pe clădire, montarea de sistem inteligente de contorizare, urmărire și înregistrare a consumurilor energetice și montarea de stații de încărcare rapide).
În data de 10.05.2023 a fost emis avizul favorabil nr. 7 al Comisiei Tehnico-Economice pentru obiectivul de investiții “„Creșterea eficienței energetice prin reabilitare termică construcții și instalații la Colegiul Tehnic “Henri Coandă”
 Ținând cont de cele mai sus exprimate, 
PROPUNEM:
· Aprobarea actualizării documentaţiei tehnico-economice și a indicatorilor tehnico-economici aferenți obiectivului de investiţie din cadrul proiectului „Creșterea eficienței energetice prin reabilitare termică construcții și instalații la Colegiul Tehnic “Henri Coandă” faza D.A.L.I., în conformitate cu prevederile ghidului solicitantului PNRR 2020-2020, C5 -Valul Renovării și a modificărilor legislative;
· Indicatorii tehnico-economici actualizați ai obiectivului de investiție, aprobați prin H.C.L. nr.326/2019 și actualizați prin H.C.L. nr. 402/2021 se modifică corespunzător, conform anexei la proiectul de hotărâre. 
· Aprobarea bugetului total al proiectului în valoare de 33.472.508, 33 lei (inclusiv TVA), din care: 
(1) Suma de 19.711.713,10 lei reprezintă cheltuieli eligible, respectiv: 

· 16.577.849,92 lei reprezintă valoarea finanțării din PNRR; 
· 3.133.863,18 lei reprezintă TVA aferentă cheltuielilor eligible, ce va fi rambursat de la Bugetul de stat. 
(2) Suma de 13.760.795,23 lei reprezintă cheltuieli neeligibile, respectiv:
· 11.591.549, 90 lei reprezintă valoare fără TVA;
· 2.169.245,33 lei reprezintă valoare TVA.
Ținând cont de datele tehnice descrise de către compartimentul de resort în prezentul raport, în baza art. 136 din OUG nr.57/2019 privind Codul administrativ, apreciem că Proiectul de hotărâre privind actualizarea documentaţiei tehnico-economice și a indicatorilor tehnico-economici aferenți obiectivului de investiţie din cadrul proiectului „Creșterea eficienței energetice prin reabilitare termică construcții și instalații la Colegiul Tehnic “Henri Coandă” faza D.A.L.I., în conformitate cu prevederile ghidului solicitantului PNRR 2020-2026, C5- Valul Renovării și a modificărilor legislative, îndeplinește condițiile tehnice pentru a fi supus dezbaterii și aprobării plenului consiliului local.

